Oppgavene til Klubbstyret ble med årene utvidet. Etter at noen mindre arrangement i Klubben viste seg å være vellykkete, ble disse flyttet til Storsalen på onsdager når det ikke ble vist film. Det ble snart lagt opp til dans med innleid musikk. I tillegg til faste medlemmer, ble også kvinnelige gjester invitert. En slik «Klubbaften» ble raskt meget populært med besøkstall opp mot 1000 på en kveld. Med så stor tilstrømning til arrangementet, ble også Bodegaen snart tatt i bruk slik at antall besøkende kunne kom opp i et par tusen hver gang.